הרשות הלאומית לביטחון קהילתי

הרשות הלאומית לביטחון קהילתי (קודם לכן נקראה הרשות למאבק באלימות, בסמים ובאלכוהול) היא רשות ממשלתית, שהוקמה בדצמבר 1988 על-פי החלטת ממשלת ישראל ופועלת מכוח חוק הרשות הלאומית לביטחון קהילתי, התשע"ז-2017.

== היסטוריה ==
ביוני 2005 החליטה ממשלת ישראל להטיל את האחריות על כלל תחומי האלכוהול על הרשות, וזו הפכה ל"רשות הלאומית למלחמה בסמים ובאלכוהול". עד שנת 2009 הייתה הרשות כפופה למשרד ראש הממשלה, ואז הועברה למשרד לביטחון הפנים. בשנת 2020 עברה לאחריות המשרד לחיזוק וקידום קהילתי, וכן שונה גם שמה ל"רשות הלאומית לביטחון קהילתי". בשנת 2023 עברה חזרה לאחריות המשרד לביטחון הפנים.

במסגרת תקציב המדינה לשנים 2015–2016 הוחלט כי הרשות במתכונתה הקודמת, תפורק, עקב שיקולי תקציב, וכי סמכויותיה יועברו למשרד לביטחון פנים. באוקטובר 2016 הכריז השר לביטחון פנים גלעד ארדן כי תוכנית הממשלה היא למזג את הרשות עם "תוכנית מצילה" ותוכנית עיר ללא אלימות. ב-2017 נסגרה הרשות הלאומית למלחמה בסמים ובאלכוהול כתאגיד סטטוטרי, והוקמה מחדש כ"רשות למאבק באלימות, בסמים ובאלכוהול", כרשות תחת המשרד לביטחון פנים. במסגרת המהלך אוחדה הרשות הקודמת עם התוכנית "עיר ללא אלימות" של המשרד, ואגף מצילה במשרד.

==תפקידים וסמכויות==

עיקר תפקידיה של הרשות הם:
* גיבוש מדיניות לאומית והובלת המאבק באלימות ובנגע הסמים.
* ייזום ופיתוח שירותים בתחומי החינוך, המניעה, ההסברה, הטיפול והשיקום של נפגעי סמים.
* פעילות מערכתית בקהילה.
* הכשרת כוח אדם מקצועי.
* הפעלת מרכז מידע לאומי לנושאי הסמים.
* עידוד ההתנדבות למאבק בסמים.

הרשות מרכזת מחקרים רבים, בהם מחקרי מדידה והערכה שנועדו לבדוק את יעילות תוכניות המניעה של הרשות, מחקרים בתחומים פסיכולוגיה ומדעי החברה וסקרים רבים. הסקרים מיועדים לבחון את היקפי השימוש בסמים, פרופיל המשתמש, עמדות כלפי השימוש בסמים ונושאים נוספים.

==עמדות הרשות==
תאריך_וידוא=2022-05-10}}</ref>
הרשות הלאומית לביטחון קהילתי מובילה את המאמץ הממשלתי למניעת אלימות, פשיעה, סמים ואלכוהול ומקדמת תיאום בין כלל הגורמים בממשלת ישראל הפועלים בתחומי ההתמודדות עם פשיעה, אלימות ושימוש בחומרים פסיכואקטיביים.

הרשות היא מקור לידע מקצועי ומשאבים לביסוס יכולת ההתמודדות של רשויות מקומיות וקהילות עם פשיעה, אלימות ושימוש בחומרים פסיכואקטיביים.

בכל רשות מקומית בה פועלת התוכנית, מזוהות תופעות של פשיעה ואלימות וכן מזוהים אזורים וזירות ציבוריות המתאפיינים בריבוי של פשיעה, שימוש בסמים ואלכוהול ובהתאמה נבנות תוכניות המיועדות למניעה ולצמצום התופעות הנבחרות.

כמו במדינות רבות אחרות בעולם, השנים האחרונות התאפיינו בשיח ציבורי מפותח על לגליזציה של קנאביס. במסגרת זו אומצה לאחרונה גישה של אי-הפללה וכן הוכנסו רפורמות בכל הנוגע לשימושים רפואיים בקנאביס.

שינויים אלה הצריכו חשיבה מאומצת על מאמצי ההסברה ועל אסטרטגיות המניעה בקרב בני נוער ואוכלוסיות בעלות פגיעות גבוהה. הגישות שאומצו מתבססות בעיקר על מניעה שניונית ועידוד הפנייה לשירותי טיפול, ולצידם מניעה אוניברסלית המבוססת על תפיסה של קידום בריאות.

==ראו גם==
* רשויות מלחמה בסמים במדינות אחרות בעולם: DEA (ארצות הברית), משטרת הסמים הפדרלית לשעבר ויורשה המינהל הראשי לשליטה בסמים (רוסיה) והשירות הממלכתי למאבק בסמים של טורקמניסטן.
* מכורים לחיים - מיזם חינוכי למניעת שימוש בסמים

==קישורים חיצוניים==

* - הרשות הלאומית לביטחון קהילתי
* 
* פרסום הרשות [https://web.archive.org/web/20211201064545/https://f3b52b64-81a4-4f48-8dd9-8df8f8d161ef.filesusr.com/ugd/173c7f_eecf025c74804dd7828d89d7bc2513fd.pdf "השימוש בחומרים פסיכו-אקטיביים בקרב תושבי מדינת ישראל 2009"] מפולח לפי גיל מחוז וזרם חינוך.
* אתרים של רשויות עירוניות למלחמה בסמים ובאלכוהול: [http://www1.haifa.muni.il/h-n/?x=112690 חיפה] , [https://web.archive.org/web/20160305053107/http://samimsofb7.co.il/ באר שבע], [https://web.archive.org/web/20160306015547/http://www.rishonlezion.muni.il/REVAHA/RUSHUT%20LESAMIM/Pages/default.aspx ראשון לציון], [http://www.netanya.muni.il/?CategoryID=2542 נתניה]
* החוק החדש לשינוי המבני של הרשות ב[http://main.knesset.gov.il/Activity/Legislation/Laws/Pages/LawBill.aspx?t=LawReshumot&lawitemid=2013172 מאגר החקיקה הלאומי]
* מנכ"ל הרשות למלחמה בסמים, יאיר גלר " אלפי בני נוער עד גיל 18 צורכים סמי פיצוציות " https://www.ynet.co.il/articles/0,7340,L-3971649,00.html

==הערות שוליים==

קטגוריה:ישראל: ארגונים ממשלתיים
קטגוריה:ישראל: תאגידים סטטוטוריים
קטגוריה:ישראל: עבודה סוציאלית
קטגוריה:ארגוני מאבק בסמים
קטגוריה:המשרד לביטחון הפנים
קטגוריה:המשרד לחיזוק וקידום קהילתי
קטגוריה:ישראל: סמים